rejauldu/bengali-wikipedia huggingface dataset:
ডিজিটাল অর্থনৈতিক অংশীদারিত্ব চুক্তি (ডিইপিএ) ডিজিটাল বাণিজ্যকে সহজতর করার জন্য একটি নতুন ধরণের বাণিজ্য চুক্তি এবং ডিজিটাল অর্থনীতির জন্য একটি কাঠামো তৈরির প্রতিনিধিত্ব করে, যা চিলি, নিউজিল্যান্ড এবং সিঙ্গাপুরের সাধারণ স্বার্থ থেকে উদ্ভূত হয়েছিল।  চুক্তিটি ভার্চুয়ালি ১২ জুন, ২০২০ তারিখে স্বাক্ষরিত হয়েছিল। "Digital Economy Partnership Agreement (DEPA)". Foreign Trade Information System of Organization of American States. Retrieved December 16, 2020. দক্ষিণ কোরিয়া ১৩ সেপ্টেম্বর, ২০২১ তারিখে অংশগ্রহণের জন্য অনুরোধ করেছে।  চীন ৩১ অক্টোবর, ২০২১ তারিখে অংশগ্রহণের জন্য অনুরোধ করে এবং এর আনুষ্ঠানিক যোগদান প্রক্রিয়া ১৮ আগস্ট, ২০২২ তারিখে শুরু হয়।   ৩ মে, ২০২৪ তারিখে, দক্ষিণ কোরিয়া ডিইপিএ-তে চতুর্থ সদস্য হিসেবে যোগদান করে।    তথ্যসূত্র    বহিঃসংযোগ    ডিজিটাল অর্থনীতি অংশীদারিত্ব চুক্তি (DEPA) বৈদেশিক বাণিজ্য তথ্য ব্যবস্থা, আমেরিকান রাজ্যগুলির সংগঠন  ডিজিটাল অর্থনীতি অংশীদারিত্ব চুক্তি (DEPA) আনপ্যাক করা  ডিজিটাল অর্থনীতি অংশীদারিত্ব চুক্তি, বাণিজ্য আলোচনার একটি মাইলফলক  বিষয়শ্রেণী:নিউজিল্যান্ডের বৈদেশিক বাণিজ্য বিষয়শ্রেণী:চিলির বৈদেশিক বাণিজ্য বিষয়শ্রেণী:সিঙ্গাপুরের বৈদেশিক বাণিজ্য বিষয়শ্রেণী:নিউজিল্যান্ডের চুক্তি বিষয়শ্রেণী:চিলির চুক্তি বিষয়শ্রেণী:সিঙ্গাপুরের চুক্তি বিষয়শ্রেণী:২০২০-এ নিউজিল্যান্ডে বিষয়শ্রেণী:২০২০-এ চিলি বিষয়শ্রেণী:২০২০-এ সিঙ্গাপুর বিষয়শ্রেণী:২০২০-এ কার্যকর হওয়া চুক্তি বিষয়শ্রেণী:২০২০-এ অবসান হওয়া চুক্তি
আহমেদ রুশদি (১৯৩৪-১৯৮৩) একজন পাকিস্তানি নেপথ্য সংগীত শিল্পী ছিলেন। আহমেদ রুশদি কে দক্ষিণ এশিয়ার সর্বশ্রেষ্ঠ শিল্পীদের মধ্যে একজন হিসেবে গণ্য করা হয়। তাঁর স্বরের ভাবভঙ্গিমার জন্য তিনি বিশেষ পরিচিত। পাকিস্তানি চলচ্চিত্রের স্বর্ণযুগের একজন উল্লেখ্য ব্যক্তি হলেন আহমেদ রুশদি। https://nation.com.pk/12-Apr-2011/rushdi-remembered-as-magician-of-voice  তিনি তৎকালীন হায়দ্রাবাদ রাজ্যে (ভারত) জন্মগ্রহণ করেন। তিনি পরে পাকিস্তানে স্থানান্তরিত হন। আহমেদ রুশদি কে দক্ষিণ এশিয়ার প্রথম পপ শিল্পী হিসেবে গণ্য করা হয়। তাঁর গাওয়া কো কো করিনা হল দক্ষিণ এশিয়ার প্রথম পপ সংগীত। সংগীতটি ছিল আরমান সিনেমার অন্তর্গত। https://web.archive.org/web/20100618091924/http://www.chowk.com/articles/8459  ১৯৫৪ সালে আহমেদ রুশদি ও কয়েকজন সংগীতজ্ঞ মিলে পাকিস্তানের জাতীয় সংগীত রেকর্ডিং করেন। পাকিস্তানি চলচ্চিত্রের ইতিহাসে তিনি সর্বাধিক গান গেয়েছেন। তিনি উর্দু, হিন্দি, সিন্ধি, পাঞ্জাবি, বাংলা ও গুজরাটি ভাষায় গান গেয়েছেন। ১৯৫০ দশকের মধ্য থেকে ১৯৮০ দশকের সময়কালে তিনি সর্বাধিক সাফল্য পেয়েছেন।https://tribune.com.pk/story/363008/ahmed-rushdi-remembering-the-voice-of-ko-ko-korina/ স্টেজ পারফরম্যান্স এর ক্ষেত্রেও তিনি খ্যাতি অর্জন করেন। তাঁর জীবীনকালের শেষপর্যায়ে মৃত্যুর আগে তিনি খারাপ স্বাস্থ্যে ভুগেছেন। তিনি ৪৮ বছর বয়সে মারা যান। মৃত্যুর আগে পর্যন্ত তিনি ৫৮৩টি সিনেমায় প্রায় ৫০০০ এর অধিক গান গেয়েছেন। তাঁর মৃত্যুর পরেও তিনি একাধিক সম্মানে ভূষিত হন।  তাঁর মৃত্যুর ২০ বছর পর ২০০৩ সালে তৎকালীন পাকিস্তানি রাষ্ট্রপতি পারভেজ মুশাররফ তাঁকে সীতারা-এ-ইমতিয়াজ উপাধি প্রদান করেন। করাচি শহরের একটি রাস্তাও তাঁর মানে নামাঙ্কিত করা হয়েছে।   প্রারম্ভিক জীবন  আহমেদ রুশদি ১৯৩৪ সালের ২৪ এপ্রিল তৎকালীন হায়দরাবাদের একটি ধার্মিক, সংস্কারমূলক পরিবারে জন্মগ্রহণ করেন। তাঁর বাবা সায়েদ মঞ্জুর মোহাম্মদ ছিলেন হায়দরাবাদের আউরাঙ্গাবাদ কলেজের একজন অধ্যাপক। রুশদির বয়স যখন ৬, তাঁর বাবা মারা যান। ছেলেবেলা থেকেই রুশদি ছিলেন সংগীতের অনুরাগী, গান শুনতে পছন্দ করতেন। তিনি কারও কাছে সংগীত শিক্ষা লাভ করেননি। তাঁর পরিবারের কেউই সংগীতের অনুরাগী ছিল না। পরে তিনি স্থানীয় একটি সংগীতের বিদ্যালয়ে সংগীত শিক্ষা গ্রহণ করেন।  তিনি শাস্ত্রীয় সংগীতেরও অধ্যায়ন করেননি।  ১৯৫১ সালে তিনি প্রথম নেপথ্যে গাওয়ার সুযোগ পান। ১৯৫৪ সালে তিনি করাচিতে চলে আসেন। ১৯৫৪ সালে প্রথম তিনি নন-ফিল্ম গান করেন।   ব্যক্তিগত জীবন  ৩০ নভেম্বর ১৯৬৩ সালে আহমেদ রুশদি হুমেরার সঙ্গে বিবাহিত হন। রুশদির মৃত্যুর ৯ বছর পর তাঁর স্ত্রীর মৃত্যু হয়। খারাপ স্বাস্থ্যের জন্য তিনি তাঁর কর্মজীবনের শেষ কয়েক বছরে অপেক্ষাকৃত কম গান করেন।  কর্মজীবন  তিনি পাকিস্তানি সিনেমাতে প্রায় ৫০০০ এর অধিক গানে বাগদান করেছেন। তিনি দক্ষিণ এশিয়ায় অত্যন্ত জনপ্রিয় ছিলেন। তিনি ভারত ও বাংলাদেশি চলচ্চিত্র জগতেও জনপ্রিয় ছিলেন। আহমেদ রুশদিকে দক্ষিণ এশিয়ার প্রথম পপ সংগীতকার হিসেবে ধরা হয়।  মৃত্যু  আহমেদ রুশদি ১৯৭৬ সাল থেকেই হৃদরোগী ছিলেন। ডাক্তারের বারণ সত্ত্বেও তিনি গান গাওয়া চালিয়ে যান। তিনি ১৯৮৩ সালে ৪৮ বছর বয়সে মারা যান।   তথ্যসূত্র   বিষয়শ্রেণী:১৯৩৪-এ জন্ম বিষয়শ্রেণী:১৯৮৩-এ মৃত্যু বিষয়শ্রেণী:পাকিস্তানি চলচ্চিত্রের সঙ্গীতশিল্পী বিষয়শ্রেণী:সিতারা-ই-ইমতিয়াজ প্রাপক বিষয়শ্রেণী:নিগার পুরস্কার বিজয়ী বিষয়শ্রেণী:মুহাজির ব্যক্তি
সিদ্ধার্থ মেনন (জন্ম: ১৯ মে, ১৯৮৯) হলেন একজন ভারতীয় চলচ্চিত্র, টেলিভিশন ও নাট্য অভিনেতা। লাভ (২০১৫), রাজওয়াড়ে অ্যান্ড সনস (২০১৫) ও কারওয়াঁ (২০১৮) ছবিতে অভিনয়ের জন্য তিনি সমধিক পরিচিত।  প্রথম জীবন সিদ্ধার্থ মেননের বাবা-মা মালায়ালি। তিনি বড়ো হয়েছেন পুণে শহরে। সিদ্ধার্থ ছিলেন ভোসালেনগরে গুরুকুল স্কুলের ছাত্র। ২০১০ সালে বৃহন্মহারাষ্ট্র কলেজ অফ কমার্স থেকে বাণিজ্যে স্নাতক ডিগ্রি অর্জন করেন মেনন। ছেলেবেলায় বাবা-মায়ের সঙ্গে সিনেমা দেখতে গিয়ে তিনি অভিনয় শিল্পের প্রতি আকৃষ্ট হয়ে পড়েন।  প্রথমে তিনি কাজ করতেন অস্কত নামে একটি গোষ্ঠীর সঙ্গে, পরে যোগ দিয়েছিলেন নাটক কোম্পানিতে।   কর্মজীবন  সিদ্ধার্থ মেনন ছিলেন ২০০৮ সালে প্রতিষ্ঠিত পুণে-ভিত্তিক নাট্যগোষ্ঠী নাটক কোম্পানির অন্যতম প্রতিষ্ঠাতা সদস্য। নাটকে অভিনয়ের মাধ্যমে কর্মজীবন শুরু করার পর ক্রাইম-থ্রিলার পেডলার্স (২০১২) ছবিটির মাধ্যমে তিনি খ্যাতি অর্জন করেন। এছাড়া সারঙ্গ সাথায়ে পরিচালিত নাটক জঙ্গলনামা-তেও তাঁকে দেখা গিয়েছিল। তাঁর অভিনীত প্রথম মারাঠি ছবিটি হল একুলটি এক (২০১২)। ২০১৫ সালে তিনি অভিনয় করেন লাভ ছবিটিতে। সীমিত পরিমাণে তিনি সেলিব্রিটি রেডিও জকির কাজও করেছেন। ২০১৮ সালে তিনি ব্রডওয়ের গীতিনাট্য আলাদিন-এর ভারতীয় সংস্করণে নামভূমিকায় অভিনয় করেন। এই কাজের জন্য তাঁকে শারীরিক প্রশিক্ষণও গ্রহণ করতে হয়েছিল। সিদ্ধার্থ মেনন বর্তমানে মুম্বই শহরের বাসিন্দা। ২০১৮ সালের টাইমস অফ ইন্ডিয়া পত্রিকার পুণে সংস্করণে সর্বাধিক কাম্য পুরুষের তালিকায় ১৯শ স্থান অর্জন করেন সিদ্ধার্থ। তিনি ক্যালিস্থেনিকস অভ্যাস করেন। ২০১৮ সালে গোয়ায় সেরেন্ডিপিটি আর্টস ফেস্টিভ্যালে মঞ্চস্থ আ ডাউটফুল গেজ অ্যাট উবের অ্যাট মিডনাইট নাটকে তাঁকে সাকেত নামে এক উবের চালকের চরিত্রে অভিনয় করতে দেখা গিয়েছিল। নাটকটির পরিচালক ছিলেন অলোক রাজওয়াড়ে।  ব্যক্তিগত জীবন কেরলে ২০১৬ সালের ৩ ফেব্রুয়ারি পূর্ণিমা নায়ারকে বিবাহ করেন সিদ্ধার্থ মেনন।   নাটক ও চলচ্চিত্রের তালিকা   বছর  নাম  চরিত্র  ভাষা  টীকা২০০৯গেলি একবিশ বর্ষা   মারাঠি নাটকতিধা    মারাঠি  নাটক২০১০ইনস্টিটিউট অফ প্যাভটোলজি মারাঠি নাটক২০১২পেডলার্স  মন্দারহিন্দিচলচ্চিত্র একুলটি এক  মারাঠি  চলচ্চিত্রনেভার মাইন্ড  মারাঠি  নাটক২০১৩পোপাটবাল্য মারাঠি চলচ্চিত্র২০১৪হ্যাপি জার্নিঅজিঙ্ক্যমারাঠিচলচ্চিত্র২০১৫লাভঅ্যালেক্সহিন্দি/ইংরেজি  চলচ্চিত্ররাজওয়াড়ে অ্যান্ড সনসবীরযশ বৈভব যোশীমারাঠি চলচ্চিত্রস্ল্যাম বুকহৃদয়মারাঠি চলচ্চিত্র২০১৬পোশটার গার্লঅর্জুন কালাল মারাঠি চলচ্চিত্রঅ্যান্ড জরা হটকে নিশান্ত  মারাঠি চলচ্চিত্র২০১৭করিব করিব সিঙ্গলআশিষহিন্দিচলচ্চিত্র২০১৮কারওয়াঁবরহিন্দিচলচ্চিত্র, ক্যামিও উপস্থিতি আলাদিনআলাদিনইংরেজিনাটকআ ডাউটফুল গেজ অ্যাট উবের অ্যাট মিডনাইট  সাকেত    নাটক২০১৯ওয়েলকাম হোম   মারাঠি চলচ্চিত্র২০১৯ ছপ্পড় ফাড় কে শুভম গুপচুপহিন্দি  হটস্টারে সম্প্রচারিত   তথ্যসূত্র    বহিঃসংযোগ     বিষয়শ্রেণী:২১শ শতাব্দীর ভারতীয় অভিনেতা বিষয়শ্রেণী:জীবিত ব্যক্তি বিষয়শ্রেণী:১৯৮৯-এ জন্ম বিষয়শ্রেণী:ভারতীয় চলচ্চিত্র অভিনেতা বিষয়শ্রেণী:ভারতীয় নাট্য অভিনেতা বিষয়শ্রেণী:ভারতীয় টেলিভিশন অভিনেতা বিষয়শ্রেণী:হিন্দি চলচ্চিত্র অভিনেতা বিষয়শ্রেণী:মারাঠি নাট্য অভিনেতা বিষয়শ্রেণী:মারাঠি চলচ্চিত্র অভিনেতা বিষয়শ্রেণী:মালায়ালি ব্যক্তি বিষয়শ্রেণী:ভারতীয় মঞ্চ অভিনেতা বিষয়শ্রেণী:মালয়ালী ব্যক্তি
রয়া তলুই (জন্ম ২২ মে, ১৯৬৬) একজন বিশিষ্ট কুর্দি - ইরানী সাংবাদিক, মানবাধিকার কর্মী এবং নারীবাদী। তিনি বর্তমানে মার্কিন যুক্তরাষ্ট্রে বসবাস করছেন। তার জন্ম পশ্চিম ইরানের বানেহে । তিনি বানেহ -এ তার হাইস্কুল ডিপ্লোমা এবং মাশাদ বিশ্ববিদ্যালয় থেকে মেডিকেল ল্যাবরেটরিতে  পিএইচডি ডিগ্রি অর্জন করেছিলেন।   জীবন  তিনি মহিলাদের  সম্বন্ধে একটি কুর্দি মাসিক পত্রিকা রাসান (রাইজিং আপ) -এর প্রধান সম্পাদক ছিলেন। ইরানের বিচার বিভাগ কর্তৃক ২০০৫ সালের গ্রীষ্মে  পত্রিকাটি বন্ধ না হওয়া পর্যন্ত পত্রিকার পাঁচটি সংখ্যা বসন্ত ও গ্রীষ্মে সানন্দাজে প্রকাশিত হয়েছিল। তিনি কুর্দিস্তানে শান্তি সমর্থনকারী কুর্দি মহিলাদের সংগঠনের প্রতিষ্ঠাতা। তিনি কুর্দি পেনের সদস্যও।  কুর্দি ও ইরানি নারীদের অধিকার রক্ষার পাশাপাশি কর্তৃপক্ষের  স্পষ্ট  সমালোচনার কারণে ২০০৫ সালের এপ্রিল মাসে বিপ্লবী আদালতে তার বিচার করা হয় এবং তার বিরুদ্ধে জাতীয় নিরাপত্তা বিপন্ন করার অভিযোগ আনা হয়। http://www.ifex.org/en/content/view/full/69742/?PHPSESSID=  পশ্চিমা ইরানের কুর্দি অধ্যুষিত এলাকায় বিক্ষোভের পর, ২০০৫ সালের ২ আগস্ট তাকে গ্রেপ্তার করা হয়। ২০০৫ সালের অক্টোবরে জামিনে মুক্ত না হওয়া পর্যন্ত তাকে ৬৬ দিন জেলে রাখা হয়।  কারাবন্দী লেখকের আন্তর্জাতিক পেন'স দিবসে, ২০০৫ সালের নভেম্বর মাসে তার কারাবাসের ঘটনা তুলে ধরা হয়েছিল।  মুক্তির পর তিনি ইরান থেকে তুরস্কের উদ্দেশ্যে পালিয়ে যান এবং অবশেষে তিনি ২০০৬ সালের এপ্রিলে যুক্তরাষ্ট্রে আশ্রয় নেন। তিনি ২০০৬ সালে অক্সফাম নভিব/পেন পুরস্কার পেয়েছিলেন।    তথ্যসূত্র    বহিঃসংযোগ    অ্যামনেস্টি ইন্টারন্যাশনালের রিপোর্ট, আগস্ট ২০০৫  রোয়া তোলুইর জেল  ইউএনএইচসিআর- অ্যামনেস্টি ইন্টারন্যাশনাল রিপোর্ট মে 2006 - ইরান ।  রেডিও ফ্রি ইউরোপে রোয়া তোলুই   ড. তোলুই মার্কিন যুক্তরাষ্ট্রে এসেছেন  বিষয়শ্রেণী:ইরানি নারী অধিকার কর্মী বিষয়শ্রেণী:ইরানি নারীবাদী বিষয়শ্রেণী:জীবিত ব্যক্তি বিষয়শ্রেণী:১৯৬৬-এ জন্ম বিষয়শ্রেণী:ইরানি ভিন্নমতাবলম্বী বিষয়শ্রেণী:ইরানি সাংবাদিক বিষয়শ্রেণী:ফেরদৌসী বিশ্ববিদ্যালয়ের প্রাক্তন শিক্ষার্থী
থাম্ব|গুয়াতেমালার ভাষা স্পেনীয় ভাষা গুয়াতেমালার সরকারি ভাষা। এখানে প্রায় ২০টির মত আদিবাসী আমেরিকান ভাষা প্রচলিত; জনসংখ্যার প্রায় অর্ধেক এগুলিতে কথা বলেন। অনেক আদিবাসী আমেরিকান ভাষা আবার বেশ কিছু প্রধান প্রধান উপভাষাতে বিভক্ত, যেগুলির মধ্যে পারস্পরিক বোধগম্যতা কম। প্রধান আদিবাসী ভাষাগুলির মধ্যে আছে কিচে ভাষা, কাকচিকেল ভাষা, কেক্‌চি ভাষা এবং মাম ভাষা।   তথ্যসূত্র    বহিঃসংযোগ   গুয়াতেমালার ভাষার উপর এথনোলগ রিপোর্ট  বিষয়শ্রেণী:গুয়াতেমালা বিষয়শ্রেণী:উত্তর আমেরিকার ভাষা বিষয়শ্রেণী:গুয়াতেমালার ভাষা  en:Demographics of Guatemala#Languages
একটি বৈদ্যুতিক কুকার হল একটি বিদ্যুত চালিত রান্নার যন্ত্র যা খাবার গরম করা এবং রান্না করার কাজে ব্যবহার করা যায়। একটি বৈদ্যুতিক কুকারে প্রায়ই চারটি চুলা এবং একটি বা দুটি ওভেন থাকে। চুলা এবং চুলার তাপমাত্রা নির্ধারণের জন্য নব থাকে। এটি গ্যাস দ্বারা চালিত গ্যাসের চুলার মতোই, কেবল এটি বিদ্যুৎ দ্বারা চালিত। সাধারণত এদের হবের উপরে চারটি রিং থাকে, বেশিরভাগ গ্যাস কুকারের মতো।   আরো দেখুন    চুলা  বৈদ্যুতিক চুলা   তথ্যসূত্র   বিষয়শ্রেণী:রান্নার সরঞ্জাম
কাম্পো দে সিউদাদ লিনেয়াল ( ভেলোদ্রোমো দে সিউদাদ লিনেয়াল) স্পেনের মাদ্রিদে অবস্থিত একটি বহুমুখী স্টেডিয়াম। এটি প্রাথমিকভাবে রিয়াল মাদ্রিদ ফুটবল ক্লাব ব্যবহার করতো। যা ১৯২৪ সালে এস্তাদিও চামার্তিন দ্বারা প্রতিস্থাপিত করা হয়। স্টেডিয়ামটির দর্শক ধারণক্ষমতা ছিলো ৮,০০০।  তথ্যসূত্র  বহিঃসংযোগ  Estadios de España   বিষয়শ্রেণী:স্পেনের বিলুপ্ত ফুটবল মাঠ বিষয়শ্রেণী:রিয়াল মাদ্রিদ ফুটবল ক্লাব
পিএইচপিমাইএডমিন () হলো মাইএসকিউএল এবং মারিয়াডিবির জন্য একটি মুক্ত ও উন্মুক্ত উৎসের সফটওয়্যার টুল। প্রাথমিকভাবে পিএইচপিতে লেখা একটি সুবহ ওয়েব এপ্লিকেশন হিসাবে, এটি মাইএসকিউএল প্রশাসনের অন্যতম জনপ্রিয় সরঞ্জাম হয়ে উঠেছে, বিশেষ করে ওয়েব হোস্টিং পরিষেবার জন্য।  ইতিহাস টোবিয়াস র‌্যাশচিলার, তখনকার একজন আইটি পরামর্শদাতা এবং পরে সফটওয়্যার কোম্পানি মাগুমার প্রতিষ্ঠাতা, মাইএসকিউএল-ওয়েবএডমিন দ্বারা অনুপ্রাণিত হয়ে ১৯৯৮ সালে মাইএসকিউএলে পিএইচপি ভিত্তিক ওয়েব সম্মুখ প্রান্তে কাজ শুরু করেন। সময়ের অভাবের কারণে তিনি ২০০০ সালে প্রকল্পটি (এবং পিএইচপিএডসনিউ, যার মধ্যে তিনি মূল লেখকও ছিলেন) ছেড়ে দিয়েছিলেন।  ততক্ষণে, পিএইচপিমাইএডমিন ইতোমধ্যেই ব্যবহারকারীদের এবং অবদানকারীদের একটি বৃহৎ সম্প্রদায়ের সাথে সবচেয়ে জনপ্রিয় পিএইচপি অ্যাপ্লিকেশন এবং মাইএসকিউএল প্রশাসন সরঞ্জামগুলির মধ্যে একটি হয়ে উঠেছে। ক্রমবর্ধমান সংখ্যক প্যাচ সমন্বয় করার জন্য, তিনটি ডেভেলপারদের একটি দল (অলিভিয়ার মুলার, মার্ক ডেলিসেল এবং লোয়াক চ্যাপক্স) সোর্সফোর্জে পিএইচপিমাইএডমিন প্রজেক্ট নিবন্ধিত করে এবং ২০০১ সালে উন্নয়নের দায়িত্ব নেয়।  ২০১৫ সালের জুলাই মাসে, মূল ওয়েবসাইট এবং ডাউনলোডগুলি সোর্সফোর্জ ছেড়ে একটি তথ্য প্রদান ব্যবস্থাতে চলে যায়। একই সময়ে, সংস্করণগুলি পিজিপি-স্বাক্ষরিত হতে শুরু করে। পরবর্তিতে, ইস্যু ট্র্যাকিং গিটহাবে সরানো হয় এবং মেইলিং তালিকাগুলি স্থানান্তরিত করা হয়। সংস্করণ ৪ এর আগে, যা ব্যবহারযোগ্যতা বৃদ্ধির জন্য ব্যাপকভাবে এজ্যাক্স ব্যবহার করে, সফটওয়্যারটি এইচটিএমএল ফ্রেম ব্যবহার করে।  তথ্যসূত্র  বহিঃসংযোগ     অনলাইন ডেমো  ডেভেলপার ব্লগ   লাইসেন্সিং নির্দেশনা  বিষয়শ্রেণী:ক্রস-প্ল্যাটফর্ম মুক্ত সফটওয়্যার বিষয়শ্রেণী:মাইএসকিউএল বিষয়শ্রেণী:মারিয়াডিবি
থাম্ব|Street sign  থাম্ব|ডান|ওয়াল স্ট্রিট, নিউ ইয়র্ক, মার্কিন যুক্তরাষ্ট্র  ওয়াল স্ট্রিট নিউ ইয়র্ক শহরের একটি প্রখ্যাত সড়ক। পৃথিবীর অন্যতম গুরুত্ববহ বিনিয়োগ বাজার নিউ ইয়র্ক স্টক এক্সচেঞ্জ এই সড়কে অবস্থিত বলে এর প্রসিদ্ধি জগৎজোড়া। অর্থনীতি বিষয়ক আন্তর্জাতিক দৈনিক পত্রিকা দ্য ওয়াল স্ট্রিট জার্নালের সদর দপ্তর এ সড়কেই অবস্থিত। কার্যত বিংশ শতাব্দীতে "ওয়াল স্ট্রিট" বিশ্ব অর্থনীতির তাপমান যন্ত্রে পরিণত হয়েছে। নিউ ইয়র্ক স্টক এক্সচেঞ্জ ছাড়াও বহু গুরুত্বপূর্ণ আর্থিক প্রতিষ্ঠান এই সড়ক অবস্থিত। এর মধ্যে রয়েছে আমেরিকান স্টক এক্সচেঞ্জ এবং ফেডারেল রিজার্ভ ব্যাংক। মার্কিন যুক্ত রাষ্ট্রের নিউ ইয়র্ক শহরের বাণিজ্য কেন্দ্র ম্যানহ্যাটানের দক্ষিণাংশে, হাডসন নদীর অদূরে, ওয়াল স্ট্রিট অবস্থিত। এটি মার্কিন যুক্তরাষ্ট্রের অর্থনীতিরও ভরকেন্দ্র বটে। উপনিবেশ স্থাপনকারী ওলন্দাজরা ১৬৫৩ খ্রিষ্টাব্দে ব্রিটিশ ও স্থানীয় আদিবাসীদের আক্রমণ প্রতিরোধের জন্য এই এলাকায় মাটির তৈরি রক্ষা প্রাচীর গড়ে তুলেছিল; তা থেকেই এ সড়কের নাম ওয়াল স্ট্রিট (প্রাচীর সড়ক) হয়েছে। ম্যানহ্যাটানের ব্রডওয়ে থেকে ইস্ট রিভার পর্যন্ত বিস্তৃত এই সড়কটি অপ্রশস্ত।  ওয়াল স্ট্রিট নিউ ইউর্কের প্রধান আর্থিক অঞ্চল যা নিউ ইয়র্ককে লন্ডনের প্রধান প্রতিযোগী হিসেবে বিশ্বের আর্থিক রাজধানীতে পরিণত করেছে।   তথ্যসূত্র      বহিঃসংযোগ    New York Songlines: Wall Street, ওয়াল স্ট্রিটে ভার্চুয়াল ভ্রমণ  বিষয়শ্রেণী:মার্কিন যুক্তরাষ্ট্রের রাস্তা বিষয়শ্রেণী:মার্কিন যুক্তরাষ্ট্র
নিচের আলোচনাটি নিম্নলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।  ফলাফল ছিল: দ্রুত অপসারণ করা হল। যান্ত্রিক / অগ্রহণযোগ্য অনুবাদ। Ashiq Shawon (আলাপ) ১৩:২৬, ২ আগস্ট ২০২০ (ইউটিসি) ঢাকার আবহাওয়া   – (অপসারণের প্রস্তাবনা দেখুনলগ দেখুন) () এই নিবন্ধটি পুরো যান্ত্রিক অনুবাদ। বাক্যগুলো পড়া সহজবোধ্য নয়।  দেলোয়ার (✉) • ১৪:৪২, ২৫ জুলাই ২০২০ (ইউটিসি)   ''উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।
ইউনিভার্সিটি অব সাউদার্ন ক্যালিফোর্নিয়া মার্কিন যুক্তরাষ্ট্রে ক্যালিফোর্নিয়ার লস এঞ্জেলসে ইউনিভার্সিটি পার্কে অবস্থিত একটি বেসরকারি গবেষণা ভিত্তিক বিশ্ববিদ্যালয়। দক্ষিণ ক্যালিফোর্নিয়া বিশ্ববিদ্যালয় ১৮৮০ সালে প্রতিষ্ঠিত হয়, যা ক্যালিফোর্নিয়ার সবচেয়ে পুরনো গবেষণা ভিত্তিক বিশ্ববিদ্যালয়।   র‍্যাংকিং    বিখ্যাত শিক্ষার্থী   অ্যান্ড্রু ভিটারবি, ন্যাশনাল মেডেল অব সায়েন্স ২০০৭, আইইই মেডেল অব অনার ২০১০  রবার্ট এম গ্রে, ক্লদ ই শ্যানন অ্যাওয়ার্ড ২০০৮, আইইইই জ্যাক এস কিলবি সিগনাল প্রসেসিং মেডেল ২০০৮   বিখ্যাত শিক্ষক   মারি গেল-মান, পদার্থবিজ্ঞানে নোবেল পুরস্কার ১৯৬৯  ড্যানিয়েল ম্যাক্‌ফ্যাডেন, অর্থনীতিতে নোবেল পুরস্কার ২০০০  এরিহ ওয়ারশেল, রসায়নে নোবেল পুরস্কার ২০১৩  অ্যান্ড্রু ভিটারবি, ন্যাশনাল মেডেল অব সায়েন্স ২০০৭, আইইই মেডেল অব অনার ২০১০  এবারহার্ড রেকটিন, আইইইই আলেক্সান্ডার গ্রাহাম বেল মেডেল ১৯৭৭  সলোমন ওলফ গলোম্ব, ক্লদ ই শ্যানন অ্যাওয়ার্ড ১৯৮৫, আইইইই রিচার্ড ডব্লিউ হ্যামিং মেডেল ২০০০, ন্যাশনাল মেডেল অব সায়েন্স ২০১১, বেঞ্জামিন ফ্রাঙ্কলিন মেডেল ২০১৬   তথ্যসূত্র   বিষয়শ্রেণী:মার্কিন যুক্তরাষ্ট্রের বিশ্ববিদ্যালয় বিষয়শ্রেণী:১৮৮০-এ ক্যালিফোর্নিয়ায় প্রতিষ্ঠিত বিষয়শ্রেণী:ক্যালিফোর্নিয়ার বিশ্ববিদ্যালয় ও কলেজ বিষয়শ্রেণী:১৮৮০-এ প্রতিষ্ঠিত শিক্ষাপ্রতিষ্ঠান বিষয়শ্রেণী:১৮৮০-এ প্রতিষ্ঠিত বিশ্ববিদ্যালয় ও কলেজ
অরুণ ধাপ চকজুনিদের সবচেয়ে বড় ঢিবি। বাংলাদেশের রংপুর বিভাগের দিনাজপুর জেলার অবস্থিত একটি প্রাচীন স্থাপনা। এটি মূলত দিনাজপুর জেলার নবাবগঞ্জ উপজেলার দাউদপুর ইউনিয়নে অন্তর্গত একটি প্রাচীন ধাপ। এটি বাংলাদেশ প্রত্নতত্ত্ব অধিদপ্তর এর তালিকাভুক্ত একটি প্রত্নতাত্ত্বিক স্থাপনা।   অবস্থান  দিনাজপুর জেলার নবাবগঞ্জ উপজেলা চকজুনিদ নামক স্থানে এই প্রত্নতাত্ত্বিক স্থাপনাটি অবস্থিত। অরুণ ধাপ ঘিরে আরো অনেক প্রাচীনকীর্তি আছে, সেসব থেকে বড় ও জনপ্রিয় অরুণ ধাপ।   বিবরণ  পূর্ব-পশ্চিম এই ঢিবির আয়তন প্রায় ৭৫ মিটার. দৈর্ঘ্য ও ৪৫ মিটার প্রস্থ। এর সর্বোচ্চ অংশের উচ্চতা ছিল প্রায় ৮ মিটার। ঢিবির মধ্যস্থলে একটি নিচু জায়গা আছে। সেই নিচু জায়গায় উঁচু ছাদ বিশিষ্ট একটি কক্ষ ছিল। ছাদটি ধ্বংস হওয়ায় বর্তমান এই অবস্থা। এটি একটি বড় মন্দির। এ মন্দিরে খনন কাজ চলার সময় এখানে ছোট ছোট কিছু ভগ্ন সূর্য মূর্তির অংশ বিশেষ পাওয়া যায়। তা থেকে অনেকে মনে করে এটি একটি সূর্য মন্দির ছিল। বেহুলার বাসর ঘর আর অরুণ ধাপ দেখতে অনেকটা একই রকম।আবুল কালাম মোহাম্মদ যাকারিয়া লেখক; ঝিনুক প্রকাশনী; প্রশ্নোত্তরে বাঙলাদেশের প্রত্নকীর্তি (প্রথম খন্ড); ২০১০; পৃষ্ঠা- ৯৪, ISBN 984- 70112-0112-0   আরও দেখুন   সীতাকোট বিহার  চোর চক্রবর্তীর ঢিবি  ঘোড়াঘাট দুর্গ  বার পাইকের গড়   তথ্যসূত্র   বিষয়শ্রেণী:দিনাজপুর জেলার দর্শনীয় স্থান বিষয়শ্রেণী:দিনাজপুর জেলার প্রত্নতাত্ত্বিক স্থাপনা বিষয়শ্রেণী:নবাবগঞ্জ উপজেলা, দিনাজপুর বিষয়শ্রেণী:সূর্য মন্দির
ইজোরিয়া হল একটি নেপালি ভাষা উপন্যাস, যা লিখেছেন সুবিন ভট্টরাই এবং বিপণন করেছেন পেইন্ট প্রিন্ট পাবলিকেশন।   সারসংক্ষেপ  এই উপন্যাসে রয়েছে বহুমাত্রিক কাহিনি। লেখক ভট্টরাই গল্পে পরিবারের সদস্যদের মধ্যে প্রেম, ঘৃণা এবং দ্বন্দ্বকে তুলে ধরেছেন। ভট্টরাই (যিনি তার আগের সমস্ত বইগুলোতে কাঠমান্ডুকে কেন্দ্র করে গল্প লিখেছেন) এবার গল্পটি ধারণ করার জন্য তাকে মধেশ প্রদেশের শরণাপন্ন হয়েছিলেন। ইজোরিয়া একটি মৈথিলি শব্দ যার অর্থ "চাঁদের আলো"।   তথ্যসূত্র   বিষয়শ্রেণী:নেপালি ভাষার উপন্যাস
thumb|right|upright|কিরিচ কিরিচ দুই দিকে ধার বিশিষ্ট ইন্দোনেশীয় ছোরা জাতীয় ধারালো অস্ত্র। এটি একটি কাঠের খাপের ভিতরে থাকে এবং খাপটি বিষাক্ত থাকে। কিরিচ এর ভিন্নধর্মী ঢেউ তোলা ফলার জন্য বিখ্যাত, তবে অনেকগুলি কিরিচের সোজা ফলাও রয়েছে। সমুদ্রতীরবর্তী দক্ষিণপূর্ব এশিয়া তথা মালয়েশিয়া, ব্রুনেই, ও দক্ষিণ ফিলিপাইন এবং দক্ষিণ থাইল্যান্ডের অধিকাংশ সম্প্রদায়ে কিরিচ ক্ষমতা ও গোষ্ঠীগত দম্ভের প্রতীক।  কিরিচকে তিনভাগে বিভক্ত করা যেতে পারে: ব্লেড (বিলা বা উইলা), হাতল (হুলু) এবং খাপ (ওরাংকা)। কিরিচের এই অংশগুলি হ'ল শিল্পকলার বস্তু, প্রায়শই সূক্ষ্ম বিশদে খোদাই করা হয় এবং ধাতু, মূল্যবান বা বিরল ধরনের কাঠ, বা স্বর্ণ বা আইভরির মত বিভিন্ন উপকরণ থেকে তৈরি হয়। কিরিচের নান্দনিক মান নির্ভর করে ধাপুর (প্রায় ৬০০টি রূপসহ ব্লেডের ধরন এবং নকশা), পামোর (ব্লেডের উপর ধাতব মিশ্রণের সজ্জিত প্যাটার্ন, প্রায় ২৫০টি রূপ রয়েছে) এবং টেংগাহের উপর, যা একটি কিরিচের বয়স এবং উৎস নির্দেশ করে। ক্রিসের গুণমান এবং ঐতিহাসিক মানের উপর নির্ভর করে এটি কয়েক হাজার ডলার বা তারও বেশি দামী হতে পারে।  তথ্যসূত্র  বহিঃসংযোগ   Surprising find at Okinawa temple – The Star online.  The Kris in Java and Bali, Indonesia  OLD BLADES (introducing krises) Makna Ricikan Keris (Meaning of Kris accessories)   বিষয়শ্রেণী:ধারালো অস্ত্র বিষয়শ্রেণী:অসম্পূর্ণ বিষয়শ্রেণী:ছোরা বিষয়শ্রেণী:ইন্দোনেশীয় সংস্কৃতি বিষয়শ্রেণী:ইন্দোনেশীয় উদ্ভাবন বিষয়শ্রেণী:ইন্দোনেশীয় শব্দ ও বাক্যাংশ বিষয়শ্রেণী:মৌখিক ও স্পর্শবিহীন মানবীয় অমূল্য সম্পদের নিদর্শন বিষয়শ্রেণী:আচার অস্ত্র বিষয়শ্রেণী:ইন্দোনেশিয়ার অস্ত্র বিষয়শ্রেণী:জাভার অস্ত্র
রাজাপুর বাংলাদেশের ফরিদপুর জেলার বোয়ালমারী উপজেলার চতুল ইউনিয়নের একটি ঐতিহ্যবাহী গ্রাম। নবাব আব্দুল লতিফ, কবি আব্দুল গফুর নাস্‌সাখ, কাজী মো. সালাহউদ্দীন প্রমুখের জন্মস্থান হিসেবে গ্রামটি ইতিহাসে আলোচিত। উল্লেখযোগ্য ব্যক্তি   নবাব আবদুল লতীফ  খান বাহাদুর আবদুল গফুর নাসসাখ  কাজী আবুল মনসুর  কাজী আনোয়ারা মনসুর  কাজী সালাউদ্দিন  শহিদুল আলম   তথ্যসূত্র   বিষয়শ্রেণী:বসতি বিষয়শ্রেণী:প্রশাসনিক একক বিষয়শ্রেণী:গ্রাম বিষয়শ্রেণী:ফরিদপুর জেলার গ্রাম
ন্যাশনাল ওয়েস্টমিনস্টার ব্যাংক, সাধারণত ন্যাটওয়েস্ট নামে পরিচিত, যুক্তরাজ্যের একটি প্রধান খুচরা এবং বাণিজ্যিক ব্যাংক। ১৯৬৮ সালে জাতীয় প্রাদেশিক ব্যাংক এবং ওয়েস্টমিনস্টার ব্যাংকের সংযুক্তি করে এটি প্রতিষ্ঠিত হয়েছিল। ২০০০ সাল থেকে এটি রয়্যাল ব্যাংক অব স্কটল্যান্ড গ্রুপের অংশ। গ্রুপের মূল ঘরোয়া ব্যবসায়ের "রিংফেন্সিং" (জামিননামা, যে, কোনও নির্দিষ্ট উদ্দেশ্যে বরাদ্দ করা তহবিল অন্য কোনও কিছুর জন্য ব্যয় করা হবে না) অনুসরণ করে, ব্যাংকটি ন্যাটওয়েস্ট হোল্ডিংয়ের প্রত্যক্ষ সহায়ক হয়ে উঠেছে; ন্যাটওয়েস্ট বাজার অ-রিংফেন্সড বিনিয়োগ ব্যাংকিং বাহু নিয়ে গঠিত।  ন্যাটওয়েস্টকে যুক্তরাজ্যের একটি বৃহ্ৎ চার ক্লিয়ারিং ব্যাংকের অন্যতম হিসেবে বিবেচনা করা হয়, এবং এর ৯৬০টিরও বেশি শাখার বিশাল নেটওয়ার্ক রয়েছে এবং গ্রেট ব্রিটেন জুড়ে ৩,৪০০ নগদ মেশিন এবং ২৪ ঘণ্টা  অ্যাকশনলাইন  টেলিফোন এবং ইন্টারনেট ব্যাংকিং পরিষেবা সরবরাহ করে। বর্তমানে, এর ৭.৫ মিলিয়নেরও বেশি ব্যক্তিগত গ্রাহক এবং ৮৫০,০০০ ছোট ব্যবসায়িক অ্যাকাউন্ট রয়েছে। আয়ারল্যান্ডে, এটি তার সহায়ক প্রতিষ্ঠান আলস্টার ব্যাংকের মাধ্যমে কাজকর্ম পরিচালনা করে। ২০১৭ সালে, ন্যাটওয়েস্টকে ব্রিটিশ ব্যাংক পুরস্কারে সেরা ব্যাংকিং অ্যাপের পুরস্কার দেওয়া হয়েছিল।  ইতিহাস  thumb|বেডফোর্ডশায়ার লেইটন বুজার্ডের ন্যাটওয়েস্ট শাখা, নব্য-রেনেসাঁ গঠনশৈলীর উদাহরণ। ১৬৫৮ সালে, নটিংহ্যামের স্মিথ ব্যাংকের ভিত্তি স্থাপনের মাধ্যমে এই ব্যাংকের সৃষ্টি। ১৮৩৩ সালে, এর প্রাচীনতম প্রত্যক্ষ নিগমবদ্ধ পূর্বসংস্থা, জাতীয় প্রাদেশিক ব্যাংক, ইংল্যান্ডের জাতীয় প্রাদেশিক ব্যাংক হিসাবে গঠিত হয়েছিল। এটি ১৯১৮ সালে ইউনিয়ন অব লন্ডন এবং স্মিথস ব্যাংকের সাথে সংযুক্ত হয়ে জাতীয় প্রাদেশিক এবং ইউনিয়ন ব্যাংকে পরিণত হয়। ১৯২৪ সালে এর নামটি সংক্ষিপ্ত করা হয়। ১৯৬২ সালে, জাতীয় প্রাদেশিক ব্যাংক, জেলা ব্যাংক (ম্যানচেস্টার এবং লিভারপুল জেলা ব্যাংকিং সংস্থা হিসাবে ১৮২৯ সালে গঠিত)কে অধিগ্রহণ করে এবং নিজের নামে ব্যবসা চালানোর অনুমতি দেয়। ১৮৩৪ সালে ওয়েস্টমিনস্টার ব্যাংকটি "লন্ডন ও ওয়েস্টমিনস্টার ব্যাংক" হিসাবে গঠিত হয়েছিল। এটি ১৯০৯ সালে "লন্ডন ও কাউন্টি ব্যাংক"এর সাথে সংযুক্ত হয়ে লন্ডন কাউন্টি এবং ওয়েস্টমিনস্টার ব্যাংকে পরিণত হয় এবং ১৯১৮ সালে পার ব্যাঙ্কের সাথে সংযুক্ত হয়ে লন্ডন কাউন্টি ওয়েস্টমিনস্টার এবং পার'স ব্যাংক হয়ে যায়। ১৯২৩ সালে এর নামটি সংক্ষিপ্তকরণ করা হয়।  ১৯৬৮ সালে আধুনিক ব্যাংকটি তৈরির ঘোষণা করা হয়েছিল এবং ১৯৬৯ সালে সংহতকরণের বৈধ প্রক্রিয়াটি শেষ হওয়ার পরে ১লা জানুয়ারি ১৯৭০ সালে এটি বাণিজ্য শুরু করেছিল।National Westminster Bank Act 1969 and National Westminster Bank Act 1969 (Appointed Day) Order 1969; registered in England and Wales under the Companies Act 1985, No. 929027 তিনটি তীরের প্রতীকটি নতুন ব্যাঙ্কের লোগো হিসাবে গৃহীত হয়েছিল; এটি আর্থিক ব্যবস্থায় অর্থের প্রচলন বা ব্যাংকের তিনটি উপাদানের প্রতীক হিসাবে বলা হয়।  তথ্যসূত্র  বহিঃসংযোগ   National Westminster Bank  বিষয়শ্রেণী:যুক্তরাজ্যের ব্যাংক বিষয়শ্রেণী:ব্রিটিশ মার্কা
দ্য ব্যাচেলর অফ আর্টস্‌ (ইংরেজি: The Bachelor of Arts) (১৯৩৭) হল ভারতীয় ঔপন্যাসিক আর. কে. নারায়ণের লেখা একটি উপন্যাস। এটি স্বামী অ্যান্ড ফ্রেন্ডস্‌, দ্য ব্যাচেলর অফ আর্টস্‌ ও দি ইংলিশ টিচার উপন্যাসত্রয়ীর দ্বিতীয় উপন্যাস। এই উপন্যাসের পটভূমি নারায়ণের সাহিত্যকর্মে প্রায়শ উল্লিখিত কাল্পনিক শহর মালগুডি।   কাহিনি সারাংশ  এক যুবকের কৈশোর থেকে যৌবনে উত্তরণের সময় যে জটিল মানসিক পরিবর্তন আসে, তা-ই এই উপন্যাসের উপজীব্য। এখানে সেই যুবকের ভগ্নহৃদয়ের বেদনা পরিস্ফুট হয়েছে। উপন্যাসের এই তরুণটির নাম চন্দ্রন। এই যুবকটি প্রাক-স্বাধীনতা যুগের উচ্চ মধ্যবিত্ত শ্রেণির প্রতিনিধি। প্রথমে ঔপনিবেশিক যুগে এই যুবকের কলেজ জীবন বর্ণিত হয়েছে। স্নাতক পাঠক্রম সমাপ্ত করার পর, সে মালতী নামে একটি মেয়ের প্রেমে পড়ে। কিন্তু মেয়েটির পরিবার তাকে প্রত্যাখ্যান করেন। কারণ, যুবকের কোষ্ঠীতে তাকে মাঙ্গলিক হিসেবে বর্ণনা করা হয়েছে। হিন্দু সমাজে একজন মাঙ্গলিক কেবল অপর এক মাঙ্গলিককেই বিয়ে করতে পারে। অন্যথায়, যে মাঙ্গলিক নয়, তার মৃত্যু ঘটে বলেই বিশ্বাস করা হয়। মালতী স্নাতক পাঠক্রম সমাপ্ত করার পর অপর একজনকে বিয়ে করে নেয়।  এই ঘটনায় চন্দ্রন এতটাই ভেঙে পড়ে যে সে মাদ্রাজে চলে যায় এবং পথেঘাটে থাকতে শুরু করে। ক্ষুধার্ত, মোহগ্রস্থ ও নিজের প্রতি দয়াপরবশ হয়ে সে এক জায়গা থেকে আরেক জায়গায় ঘুরে বেড়ানো বন্ধ করে। উদ্‌ভ্রান্ত হয়ে সেসন্ন্যাসীর জীবন বেছে নেয়। যাত্রাপথে তার সঙ্গে অনেক লোকের দেখা হয়। কোনো কোনো গ্রামবাসী তাকে সন্ত মনে করতে শুরু করে। আট মাস পর সে উপলব্ধি করে নিজের জীবনে কী বিপর্যয় সে ডেকে এনেছে। তখন তার বাবা-মায়ের কথা মনে পড়ে যায়। অনুশোচনা ও সেই উপলব্ধির কারণে সে বাড়ি ফিরে যাওয়ার সিদ্ধান্ত নেয়। বাবা-মাকে খুশি করার জন্য সে এক নিউজএজেন্টের চাকরি নেয় ও বিয়ে করার সিদ্ধান্ত নেয়। সে ভাবে, এই কাজ করলে তার বাবা-মা আগের দুঃখ ভুলে যাবেন।  বাড়ি ফিরে আসার পরেও সে মালতীকে ভুলতে পারে না। দীর্ঘকাল মালতীর ছবি ও স্মৃতি তাকে তাড়া করে ফেরে। অনেক দিন পর তার বাবা তার কাছে সুশীলা নামে আরেকটি মেয়ের বিয়ের প্রস্তাব নিয়ে আসে। চন্দ্রন তখনও প্রেম ও বিয়ের বিষয়ে সন্ধিগ্ধ ছিল। প্রথম দিকে সে মেয়েটিকে দেখতে অস্বীকার করে। তারপর সে মেয়েটিকে দেখতে যায়। শেষে সে মেয়েটির প্রেমে পড়ে যায়।  বিষয়শ্রেণী:১৯৩৭-এর উপন্যাস বিষয়শ্রেণী:আর. কে. নারায়ণের উপন্যাস বিষয়শ্রেণী:ভারতীয় উপন্যাস বিষয়শ্রেণী:ইংরেজি ভাষায় ভারতীয় উপন্যাস বিষয়শ্রেণী:ভারতীয় ইংরেজি ভাষার উপন্যাস বিষয়শ্রেণী:ভারতের পটভূমিতে উপন্যাস